Ernst Sebastian von Manstein

Ernst Sebastian von Manstein (vene Себастьян Эрнст фон Манштейн; surnud 1747) oli sõjaväelane Peeter I teenistuses.

Ta teenis välja kindralleitnandi (kindralporutšik) auastme ja oli Vene-Türgi sõja ajal Tallinna komandant (Befehlshaber in Reval) ning kuberneri puudumisel aastail 1736–1738 Eestimaa kuberneri kohusetäitja.Genealogisches Handbuch der baltischen Ritterschaften, Teil 2, 2: Estland, Görlitz, 1930, lk.231

Ta rentis vürst Aleksandr Menšikovilt 1727. aastal ära võetud LagediEesti Ajalooarhiivi kinnistute register: Lagedi mõis (Jüri khk) ja SahaEesti Ajalooarhiivi kinnistute register: Saha mõis (Jõelähtme khk) kroonumõisa Harjumaal, mille rentnikuks pärast tema surma jäi kuni 1757. aastani lesk Dorothea Manstein (sünd von Dittmar) ja mis seejärel 1758 keisrinna Jelizaveta Petrovna ja senati ukaasiga Tallinna kubernerile Holstein-Becki hertsog Peter August Friedrichile igaveseks valduseks kingiti.

Perekond
Ta oli abielus Dorothea von Ditmariga. Abielust sündisid:
Christoph Hermann (1711–1757; de), ooberstleitnant, memuaarikirjanik, krahv Burchard Christoph von Münnichi (1739) ja Kuramaa hertsog Ernst Johann von Bironi (1740) adjutant, 1744. aastast kindral Preisi teenistuses, langes Seitsmeaastases sõjas 27. juuni 1757 Velemíni (Welmina) all;
Dorothea Elisabeth (1713–1796), abiellus 1735 kapten Moritz Heinrich von Gersdorffiga (1700 Tartu – 1753 Tallinn)Genealogisches Handbuch der baltischen Ritterschaften, Teil 2, 1: Estland, Görlitz, 1930, lk.52

Viited

Kategooria:Baltisaksa sõjaväelased
Kategooria:Eestimaa inimesed
Kategooria:Venemaa keisririigi sõjaväelased
Kategooria:Vene Eestimaa kubermangu koosseis
Kategooria:Surnud 1747